CELEX: 62021CN0088
Language: el
Date: 2021-02-12 00:00:00
Title: Υπόθεση C-88/21: Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 12 Φεβρουαρίου 2021 — Lietuvos Respublikos vidaus reikalų ministerija

3.5.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 163/14
            
         
      Αίτηση προδικαστικής αποφάσεως την οποία υπέβαλε το Lietuvos vyriausiasis administracinis teismas (Λιθουανία) στις 12 Φεβρουαρίου 2021 — Lietuvos Respublikos vidaus reikalų ministerija
      (Υπόθεση C-88/21)
      (2021/C 163/19)
      Γλώσσα διαδικασίας: η λιθουανική
      
         Αιτούν δικαστήριο
      
      Lietuvos vyriausiasis administracinis teismas
      
         Αρχή που ενέκρινε τις επίμαχες εθνικές διατάξεις
      
      Lietuvos Respublikos vidaus reikalų ministerija
      
         Προδικαστικά ερωτήματα
      
      
                  1)
               
               
                  Έχει το άρθρο 39 της απόφασης 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II), και ειδικότερα η παράγραφός του 3, την έννοια ότι επιβάλλει υποχρέωση απαγόρευσης εγγραφής σε εθνικό μητρώο αντικειμένων για τα οποία υπάρχει καταχώριση στο SIS, μολονότι η καταχώριση έχει πλέον καταστεί άνευ αντικειμένου (δεδομένου ότι το όχημα εντοπίστηκε, η ποινική διαδικασία στο κράτος μέλος όπου αυτό εντοπίστηκε διεκόπη καθότι δεν διαπιστώθηκε διάπραξη ποινικού αδικήματος στο έδαφος του εν λόγω κράτους μέλους και, τέλος, το κράτος που εισήγαγε την καταχώριση ενημερώθηκε, παραλείπει όμως να ενεργήσει για τη διαγραφή της καταχώρισης από το σύστημα);
               
            
                  2)
               
               
                  Έχει το άρθρο 39 της απόφασης 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II), και ειδικότερα η παράγραφός του 3 την έννοια ότι επιβάλλει στο κράτος μέλος που εντόπισε αντικείμενο για το οποίο έχει εισαχθεί καταχώριση στο SIS σύμφωνα με το άρθρο 38, παράγραφος 1, της εν λόγω απόφασης την υποχρέωση να θεσπίσει εθνικούς κανόνες που να απαγορεύουν οποιαδήποτε ενέργεια σε σχέση με το εντοπισθέν αντικείμενο πέραν των ενεργειών που καθιστούν δυνατή την επίτευξη ενός εκ των στόχων που εκτίθενται στο άρθρο 38 της απόφασης (κατάσχεση ή χρήση του αντικειμένου ως αποδεικτικού στοιχείου σε ποινική διαδικασία);
               
            
                  3)
               
               
                  Έχει το άρθρο 39 της απόφασης 2007/533/ΔΕΥ του Συμβουλίου, της 12ης Ιουνίου 2007, σχετικά με την εγκατάσταση, τη λειτουργία και τη χρήση του συστήματος πληροφοριών Σένγκεν δεύτερης γενιάς (SIS II), και ειδικότερα η παράγραφός του 3 την έννοια ότι επιτρέπει στα κράτη μέλη να θεσπίζουν νομικούς κανόνες που προβλέπουν παρεκκλίσεις από την απαγόρευση ταξινόμησης των οχημάτων για τα οποία έχει εισαχθεί καταχώριση στο SIS σύμφωνα με το άρθρο 38 της εν λόγω απόφασης, στην περίπτωση που οι αρμόδιες αρχές του κράτους μέλους έχουν προηγουμένως προβεί σε ενέργειες για την ενημέρωση του κράτους μέλους που εισήγαγε την καταχώριση σχετικά με το εντοπισθέν αντικείμενο;